《古道 其二》
明代·卢祥

行行半途中，忽值阴霾起。淫雨经旬馀，大道生泥滓。

我马没其经，我车濡其轨。岂无小径通，攀缘良可耻。

敛容就道隅，候此风雨止。人生不偶多，长叹将何以。

作者简介：（1403—1468）明广东东莞人，字仲和。正统七年进士。授南京礼科给事中，多有论劾。以言事谪蒲州判官。天顺初擢礼科都给事中，官至右佥都御史巡抚延绥，有守边功。以升迁为吏部所沮，遂归。有《行素集》。